Skrillex

Ο Σόνι Τζον Μουρ (γεννημένος στις 15 Ιανουαρίου 1988), πιο γνωστός με το καλλιτεχνικό του όνομα Skrillex, είναι Αμερικανός παραγωγός ηλεκτρονικής μουσικής και τραγουδιστής - στιχουργός. Μεγαλωμένος στο Βορειοανατολικό Λος Άντζελες και την Βόρεια Καλιφόρνια, ο Μουρ εντάχθηκε στο μουσικό συγκρότημα post-hardcore From First to Last ως lead singer το 2004, και συμμετείχε σε δύο ηχογραφήσεις δίσκων με το συγκρότημά του (Dear Diary, My Teen Angst Has a Body Count, το 2004, και Heroine, το 2006) προτού το εγκαταλείψει για να συνεχίσει solo καριέρα το 2007. Πραγματοποίησε την πρώτη του περιοδεία ως solo καλλιτέχνης στα τέλη του 2007. Αφού πρώτα βρήκε νέα μέλη για την μπάντα του, ο Μουρ συμμτείχε στο Alternative Press Tour, όπου έκανε support σε συγκροτήματα όπως οι All Time Low και The Rocket Summer, ενώ εμφανίστηκε και στο εξώφυλλο του ετήσιου εντύπου του Alternative Press' με τίτλο "100 Bands You Need to Know".

Αφού πρώτα κυκλοφόρησε το Gypsyhook υπό μορφή EP το 2009, ο Μουρ είχε προγραμματίσει να ηχογραφήσει το πρώτο του studio album στην νέα του καριέρα, με τον τίτλο Bells, και με παραγωγό τον Noah Shain. Πάραυτα, σταμάτησε την παραγωγή του δίσκου και ξεκίνησε εκείνη την περίοδο να εμφανίζεται σε συναυλίες υπό την ονομασία Skrillex. Αφού κυκλοφόρησε το My Name is Skrillex, σε μορφή EP και προς δωρεάν κατέβασμα μέσω της προσωπικής του ιστοσελίδας στο MySpace, κυκλοφόρησε το Scary Monsters and Nice Sprites EP στα τέλη του 2010 και το More Monsters and Sprites EP στα μέσα του 2011. Από τότε και τα δύο έχουν γίνει σημαντικές εμπορικές επιτυχίες. Στις 30 Νοεμβρίου 2011, βραβεύτηκε με συνολικά πέντε Βραβεία Γκράμι στα 54α βραβεία Γκράμι, στα οποία περιλαμβάνονταν αυτό του καλύτερου πρωτοεμφανιζόμενου καλλιτέχνη ενώ κατέκτησε και τα παρακάτω τρία: "Best Dance/Electronica Album," "Best Dance Recording," και "Best Remixed Recording, Non-Classical". Στις 5 Δεκεμβρίου 2011, το BBC ανακοίνωσε πως ήταν ο νικητής στο poll που είχε διοργανώσει με τίτλο Sound of 2012. Στις 12 Δεκεμβρίου 2011, βραβεύτηκε από το MTV ως Electronic Dance Music Artist of the Year.

 Βιογραφία 
 Καταγωγή 
Ο Μουρ γεννήθηκε στη γειτονιά Χάιλαντ Παρκ του Βορειοανατολικού Λος Άντζελες, αλλά μετακόμισε στη γειτονιά Φόρεστ Χιλ του Σαν Φρανσίσκο σε ηλικία δύο ετών, όπου πήγε δημοτικό σχολείο. Στην ηλικία των εννέα και δέκα ετών, ο Μουρ φοιτούσε σε ένα τοπικό σχολείο, το οποίο βρισκόταν στην Έρημο Μόουτζεϊβ, κοντά στο Λας Βέγκας, αλλά τελικά επέστρεψε στη Βόρεια Καλιφόρνια. Στην ηλικία των 12, η οικογένειά του επέστρεψε στην γενέτειρά του, στο Βορειοανατολικό Λος Άντζελες, όπου γράφτηκε σε ένα ιδιωτικό σχολείο, το οποίο ειδικευόταν στον χώρο των τεχνών, ενώ εξαιτίας του bullying, του οποίου έπεφτε θύμα αναγκάστηκε στα 14 του να σταματήσει το σχολείο και να παίρνει ιδιαίτερα μαθήματα στο σπίτι του. Το 2004, έμαθε πως ήταν υιοθετημένος και στα 16 του σταμάτησε το σχολείο. Ενώ ήταν ακόμη ένας νεαρός έφηβος, ο Μουρ έκανε παρέα με "πανκ φρικιά" από την κοινότητα των Μεξικανών Αμερικανών στο Ανατολικό Λος Άντζελες και Νότιο Λος Άντζελες, και αργότερα με "φίλους" της electro μουσικής και συχνούς θαμώνες των νυχτερινών κέντρων της πόλης, από τις γειτονιές του κέντρου του L.A., Σίλβερ Λέικ και Ίκο Παρκ.

 From First to Last (2004–07) 
Το 2004, ο Μουρ επικοινώνησε με τον Ματ Γκουντ των From First to Last, προκειμένου να παίξει ως κιθαρίστας στο ντεμπούτο άλμπουμ τους. Αφού πρώτα ταξίδεψε ως την Τζόρτζια, ο Μουρ πέρασε από μουσική ακρόαση στο τραγούδιο από τρεις παραγωγούς ηχογραφήσεων, τον Ντέρικ Τόμας, τον Έρικ Ντέιλ και τον ΜακΧέιλ Μπάτλερ, και στη συνέχεια έγινε τραγουδιστής του συγκροτήματος, με τον Γκουντ να αναλαμβάνει τον ρόλο του κιθαρίστα. Τον Ιούνιο του 2004, η Epitaph Records κυκλοφόρησε τον νέο δίσκο του συγκροτήματος με την συμμετοχή του νέου μέλους του, με τίτλο Dear Diary, My Teen Angst Has a Body Count. Αφού εμφανίστηκε σε δύο επιτυχημένες περιοδείες, με τις δύο αυτές να είναι το Vans Warped Tour και το Dead by Dawn tour, ξεκίνησαν την ηχογράφηση του δεύτερου δίσκου τους, με τίτλο Heroine σε συνεργασία με τον παραγωγό Ρος Ρόμπινσον. Ο δίσκος κυκλοφόρησε τον Μάρτιο του 2006 από την Epitaph. Με υψηλό ρεκόρ πωλήσεων για μια ακόμη φορά, το συγκρότημα βρέθηκε να έχει μεγάλη επιτυχία στις περιοδείες του, μέχρι που ο Μουρ ξεκίνησε να αντιμετωπίζει προβλήματα με την φωνή του, υποχρεώνοντας το συγκρότημά του να μην συμμετάσχει σε πολλές περιοδείες. Αφού υπεβλήθη σε μια επιτυχημένη χειρουργική επέμβαση στις φωνητικές του χορδές, ο Μουρ ενημέρωσε το συγκρότημά του πως παραιτούνταν από μέλος του, για να ξεκινήσει solo καριέρα. Η τελευταία εμφάνιση των FFTL σε συναυλία με την παρουσία του Μουρ ήταν στην πόλη καταγωγής τους, το Ορλάντο και στο νυχτερινό κέντρο The House of Blues, κι ενώ βρίσκονταν σε περιοδεία με τους Atreyu.

 Solo καριέρα (2007–σήμερα) 
Ο Μουρ ανακοίνωσε πως είχε εγκαταλείψει τους From First to Last για να συνεχίσει solo καριέρα. Ξεκίνησε τότε προσωπική σελίδα στο δημοφιλές site κοινωνικής δικτύωσης Myspace όπου "ανέβασε" τρία demos του ("Signal", "Equinox", και "Glow Worm"). Αυτό οδήγησε στην πρώτη ζωντανή εμφάνιση του Μουρ από την εποχή που εγκατέλειψε τους From First to Last. Στις 7 Απριλίου 2007, μαζί με τον αρπίστα Κάρολ Ρόμπινς, ο Μουρ έπαιξε αρκετά νέα δικά του κομμάτια, ιδιαίτερα στον ήχο, σε έναν τοπικό χώρο όπου λάμβαναν χώρα εκθέσεις τέχνης.

Μετά από μήνες κατά τους οποίους "ανέβαζε" demos μέσω του Myspace, ο Μουρ έπαιξε ζωντανά μουσική στο Team Sleep Tour με ένα συγκρότημα. Στη συγκεκριμένη περιοδεία έπαιξε επίσης ως support group των Monster in the Machine και Strata. Ο Μουρ διέθεσε ορισμένα demo CDs στη διάρκεια της περιοδείας του, τα οποία όμως ήταν περιορισμένα στον αριθμό των 30 ανά συναυλία. Αυτά τα CDs ήταν ειδική έκδοση που είχε βγει ειδικά για την περιοδεία, και ήταν μάλιστα τυλιγμένα σε "baby blue envelopes", κάθε μία από τις οποίες είχε πάνω της ένα μοναδικό σχέδιο από τον ίδιο τον Μουρ ή ένα μέλος του συγκροτήματος.

Τον Φεβρουάριο του 2008, το Alternative Press Magazine ανακοίνωσε την δεύτερη ετήσια περιοδεία AP Tour, με την συμμετοχή των All Time Low, The Rocket Summer, The Matches, και Forever the Sickest Kids, καθώς και του Σονι Μουρ. Η περιοδεία ξεκίνησε από το Χιούστον του Τέξας στις 14 Μαρτίου και πέρασε από την Βόρειο Αμερική, τελειώνοντας στο Κλίβελαντ του Οχάιο στις 2 Μαΐου, με την πλειοψηφία των συναυλιών να σημειώνουν sold out. Όλα τα συγκροτήματα που συμμετείχαν στην περιοδεία θα εμφανίζονταν στο εξώφυλλο της ετήσιας ειδικής έντυπης έκδοσης του Alternative Press Magazine, με τίτλο 100 Bands You Need to Know, ενώ του πήραν συνέντευξη στα πλαίσια του Alternative Press Podcast. Στη διάρκεια της περιοδεία το συγκρότημα του Μουρ αποτελούνταν από τους Σιν Φράιντεϊ στα drums, Κρίστοφερ Ναλ στην κιθάρα, και Άαρον Ρόουτ στα πλήκτρα.

Στις 7 Απριλίου 2009, κυκλοφόρησε το Gypsyhook EP, ένα ηλεκτρονικό EP, στο οποίο υπήρχαν τρία κομμάτια και τέσσερα remixes. Επίσης σ'αυτό περιλαμβανόταν μια γιαπωνέζικη έκδοση του "Mora", με τίτλο "海水" ("Kaisui"). Κανονικά αντίγραφα αυτού του EP ήταν διαθέσιμα στις ζωντανές του εμφανίσεις. Αφού πρώτα πήγε σε περιοδεία με τους Innerpartysystem και Paper Route και άνοιγε την συναυλία των Chiodos στη διάρκεια της ευρωπαϊκής τους περιοδείας, ο Μουρ έδωσε συναυλία στο Bamboozle στις 2 Μαΐου. Έδωσε συναυλία στο Bamboozle Left's Saints and Sinners stage στις 4 Απριλίου. Πραγματοποίησε περιοδεία μαζί με τους Hollywood Undead τον Απρίλιο του 2009, εμφανιζόμενος με την ονομασία του συγκροτήματος, Sonny and the Blood Monkeys, με τους Κρις Ναλ (ηλεκτρική κιθάρα), Σιν Φράιντεϊ (drums, percussion & beats) και Άαρον Ρόουτ (keyboards, synthesizers, programming & turntables)

Αν και καμιά επίσημη ανακοίνωση δεν βγήκε αναφορικά με τον δίσκο, ο Μουρ δήλωσε πως το Bells δεν θα έβγαινε σε κυκλοφορία τελικά.

 Καριέρα ως παραγωγός 
Το 2008, ο Μουρ ξεκίνησε καριέρα μουσικού παραγωγού και ξεκίνησε ζωντανές εμφανίσεις σε νυχτερινά κέντρα υπό το ψευδώνυμο Skrillex, στην περιοχή του Λος Άντζελες. Προηγουμένως, είχε γίνει γνωστός στο Internet ως Twipz. Στις 7 Ιουνίου 2010, ο Μουρ κυκλοφόρησε το πρώτο του EP ως Skrillex, με τίτλο My Name is Skrillex σε ελεύθερη διάθεση μέσω της ηλεκτρονικής του ιστοσελίδας.

Ο Μουρ ανέλαβε το programming και τα φωνητικά για λογαριασμό του συγκροτήματος metalcore από το Ηνωμένο Βασίλειο, Bring Me the Horizon στο τρίτο τους κατά σειρά studio album, με τίτλο There Is a Hell, Believe Me I've Seen It. There Is a Heaven, Let's Keep It a Secret. Αργότερα εκείνη την χρονιά, ο Σόνι ξεκίνησε μια περιοδεία κατά μήκος της Αμερικής συνοδεύοντας τον Deadmau5, αφού πρώτα είχε υπογράψει στην mau5trap recordings, ιδιοκτησίας του τελευταίου, και είχε ήδη κυκλοφορήσει το δεύτερο EP του, με τίτλο Scary Monsters and Nice Sprites.

Ο Μουρ ξεκίνησε την περιοδεία "Project Blue Book Tour" το 2011 με το support των Πόρτερ Ρόμπινσον, Τόμι Λι και DJ Aero, καθώς και με εμφανίσεις από την Sofia Toufa για ένα νέο κομμάτι με τίτλο "Bring out the Devil." Ο Skrillex παρουσίασε αρκετά νέα κομμάτια στην διάρκεια αυτής της περιοδείας, συμπεριλαμβανομένων των "First Of The Year" (παλιότερα γνωστού ως "Equinox"), "Reptile", και "Cinema" (remix του ομώνυμου κομματιού του Benny Benassi). Το "Reptile" χρησιμοποιήθηκε στην τηλεοπτική διαφήμιση για το Mortal Kombat 9, ενώ το "First of the Year (Equinox)" συμπεριλήφθηκε στο επόμενο EP του και remix του Scary Monsters and Nice Sprites, με τίτλο More Monsters and Sprites.

Τον Απρίλιο του 2011, το περιοδικό Spin κυκλοφόρησε για πρώτη φορά το "Get Up", ένα αποκλειστικό, ολοκαίνουργιο κομμάτι από τους Korn, την παραγωγή του οποίου είχε αναλάβει ο Skrillex. Οι Korn έθεσαν το "Get Up" ελεύθερο για δωρεάν ηλεκτρονικό κατέβασμα μέσω της σελίδας τους στο Facebook. Στις 15 Απριλίου 2011, οι KoRn εμφανίστηκαν μαζί με τον Skrillex στη ζωντανή του εμφάνιση στο Coachella 2011.

Στις 18 Απριλίου 2011, το development studio της Sony Computer Entertainment (SCEA), Naughty Dog, κυκλοφόρησε ένα trailer για το multiplayer component του ηλεκτρονικού παιχνιδιού του για το PlayStation 3, με τίτλο Uncharted 3: Drake's Deception, στο οποίο υπήρχε το "Kill EVERYBODY" από το Scary Monsters and Nice Sprites.

Τον Ιούνιο του 2011, το "More Monsters and Sprites" κυκλοφόρησε στο Beatport, το οποίο ήταν ένα EP που αποτελούνταν από τρία νέα κομμάτια, στα οποία περιλαμβάνονταν το "First of the Year (Equinox)" και δύο εκδόσεις του νέου κομματιού "Ruffneck". Ένα κομμάτι που διέρρευσε, με τίτλο "Ruffneck Bass", είχε διαρρεύσει στο internet αρκετούς μήνες πριν από την επίσημη κυκλοφορία του, το οποίο είχε τον ίδιο ρυθμό με το νέο κομμάτι "Ruffneck", που είχε κυκλοφορήσει στο EP. Ο Skrillex κυκλοφόρησε το μουσικό βίντεο του κομματιού "Rock n' Roll (Will Take You to the Mountain)" στην επίσημη σελίδα του στο YouTube στις 20 Ιουνίου 2011.
Στις 17 Αυγούστου 2011, ο Skrillex ανακοίνωσε την ίδρυση δικής του εταιρείας παραγωγής δίσκων, με την ονομασία OWSLA. "Οι πρώτες κυκλοφορίες της εταιρείας θα προέρχονται από τον παραγωγό dubstep, με έδρα το Μπρίστολ, Koan Sound, τον νεοεισερχόντα στον κόσμο της electro-house Πόρτερ Ρόμπινσον από την Βόρεια Καρολίνα, τον τραγουδιστή-στιχουργό Alvin Risk, και τους M Machine (παλαιότερα Metropolis) από το Σαν Φρανσίσκο."

Ο Skrillex κυκλοφόρησε ένα μουσικό βίντεο για το κομμάτι "First of the Year (Equinox)" μέσω της ιστοσελίδας Spin.com στις 19 Αυγούστου 2011.

Στα τέλη Αυγούστου του 2011 ανακοινώθηκε πως θα συμμετείχε στον πρώτο δίσκο των Knife Party, συμμετέχοντας σε ένα κομμάτι σε στυλ Moombahton και με τίτλο "Zoology". Ένα δείγμα κυκλοφόρησε στο YouTube.  Στα τέλη Σεπτεμβρίου του 2011 δημιούργησε το κομμάτι "Syndicate" ως soundtrack του ομώνυμου βιντεοπαιχνιδιού.

Στον δίσκο του Kaskade, από το 2011, με τίτλο Fire & Ice συμπεριλαμβάνεται μια συνεργασία ανάμεσα στον Kaskade και τον Skrillex, με τίτλο "Lick It".

Το βίντεο του κομματιού του Skrillex, "First of the Year (Equinox)" εμφανίστηκε στο πρώτο επιεσόδιο της αναγεννημένης σειράς Beavis and Butt-head.

Στις 8 Νοεμβρίου, ο Skrillex δήλωσε πως είχε πρόθεση να κυκλοφορήσει δίσκο με τίτλο Voltage. Ο Skrillex έδωσε στους fans περισσότερες πληροφορίες σχετικά με το επερχόμενο άλμπουμ Voltage στο RockSound Magazine, κάνοντας μια σειρά φωτογραφήσεων για το εξώφυλλο του περιοδικού και δίνοντας μια αποκλειστική συνέντευξη για την περιοδεία του. Για άγνωστους λόγους όμως, ο συγκεκριμένος δίσκος δεν κυκλοφόρησε ποτέ.

Στις 21 Δεκεμβρίου 2011, ο Skrillex κυκλοφόρησε το Bangarang EP μέσω του Beatport, για online ηλεκτρονική διάθεση στις 23 Δεκεμβρίου.

Στις 13 Μαρτίου 2012, το Beatport κυκλοφόρησε το δεύτερο EP δίσκο Free Treats του OWSLA, με τίτλο Free Treats Vol. 2. Στον δίσκο των 19 κομματιών συμπεριλαμβάνεται το "Ruffneck (FULL Flex) [Munchi Anonymous Revolution Remix]", ένα κομμάτι σε remix από τον ίδιο τον Skrillex. Αυτή η νέα έκδοση του κομματιού προέρχεται από την αυθεντική εκδοχή του (κυκλοφόρησε στο More Monsters and Sprites EP), με το remix του να θυμίζει περισσότερο σε μουσικό είδος την Electro House, αν και με ένα tempo χαμηλότερο των 108 BPM, σε αντίθεση με το τυπικό Dubstep tempo της αυθεντικής εκδοχής του κομματιού με 140 BPM, ξεφεύγοντας έτσι από το τυπικό tempo της Electro House των 128 BPM.

Στις 12 Αυγούστου 2012, το νέο του πρότζεκτ σε συνεργασία με τους Boys Noize, με την ονομασία Dog Blood κυκλοφόρησε ένα EP, με τον τίτλο Next Order/Middle Finger.

Στις 6 Νοεμβρίου 2012, ο Skrillex κυκλοφόρησε σε περιορισμένη έκδοση ένα τριπλό σετ δίσκων βινυλίου.

Ο Skrillex δυνέθεσε, επίσης, το κομμάτι "Bug Hunt" για την ταινία κινουμένων σχεδίων του 2012, με τίτλο Wreck-It Ralph, ενώ πραγματοποίησε μια σύντομη εμφάνιση σε αυτή ως ένας DJ, στην πρώτη σκηνή.

 Επιρροές 
Ο Μουρ έχει δηλώσει σε διαδικτυακή του συνέντευξη πως ήταν από καιρό fan της Warp, μιας δισκογραφικής εταιρίας ηλεκτρονικής μουσικής, η οποία έχει κυκλοφορήσει δίσκους καλλιτεχνών όπως οι Aphex Twin και Squarepusher.

 Προσωπική ζωή 

Ως τον Φεβρουάριο του 2012, ο Skrillex ήταν σε σχέση με την συνάδελφό του καλλιτέχνη και τραγουδίστρια, Έλι Γκόουλντινγκ, η οποία έκανε τα φωνητικά στο κομμάτι του Skrillex, "Summit", ενώ συμμετείχε και στο EP, Bangarang.

 Δισκογραφία 

Extended Plays
2010: My Name Is Skrillex
2010: Scary Monsters and Nice Sprites
2011: More Monsters and Sprites
2011: Bangarang
2012: Make It Bun Dem After Hours
2013: LeavingΜε τους From First to Last
2004: Dear Diary, My Teen Angst Has a Body Count2006: HeroineΩς Σόνι Μουρ
2009: Gypsyhook EP Βραβεία 

 Grammy Awards 

|-
| style="text-align:center;" rowspan="5"| 2012 || Ο ίδιος || Best New Artist || 
|-
|"Scary Monsters and Nice Sprites"|| Best Dance Recording || 
|-
|Scary Monsters and Nice Sprites'' || Best Dance/Electronica Album || 
|-
|Benny Benassi feat. Gary Go – "Cinema (Skrillex Remix)" || Best Remixed Recording, Non-Classical || 
|-
|"First of the Year (Equinox)" || Best Short Form Music Video || 
|}

 MTV Video Music Awards 

|-
| style="text-align:center;" rowspan="2"| 2012 || "First of the Year (Equinox)" || Best Electronic Dance Music Video || 
|-
|"First of the Year (Equinox)" || Best Visual Effects in a Video || 
|}

 Παραπομπές 

 Εξωτερικοί Σύνδεσμοι 

 skrillex.com


Κατηγορία:Αμερικανοί μουσικοί
Κατηγορία:Βραβευμένοι με Grammy